stanford-oval/wikipedia huggingface dataset:
מדינת המחתרת הפולנית

דגל מדינת המחתרת הפולנית
מדינת המחתרת הפולנית (בפולנית: Polskie Państwo Podziemne) הוא מונח קולקטיבי לארגונים המחתרתיים בפולין הכבושה במהלך מלחמת העולם השנייה, צבאיים ואזרחיים כאחד, שהיו נאמנים לממשלה הפולנית הגולה בלונדון. האלמנטים הראשונים של מדינת המחתרת נוסדו בימים האחרונים של הפלישה הגרמנית-סובייטית לפולין, בסוף ספטמבר 1939.
מדינת המחתרת נתפשה על ידי תומכיה כממשיכה החוקית של הרפובליקה הפולנית השנייה, המדינה הפולנית שהתקיימה בין שתי מלחמות העולם ואשר נאבקה במאבק מזוין כנגד הכובשים שלה, ברית המועצות וגרמניה הנאצית. מדינת המחתרת כללה לא רק התנגדות צבאית, שהייתה אחת הגדולות בעולם, אבל גם ארגוניים אזרחיים כמו שירותי חינוך, תרבות, שירותים סוציאליים ועוד.
אף על פי שמדינת המחתרת נהנתה מתמיכה רחבה לאורך חלק ניכר מהמלחמה, היא לא נתמכה או הוכרה על ידי השמאל הרדיקלי (קומוניסטים). מהצד הימני הרדיקלי של המפה הפוליטית, תנועות המחנה הרדיקלי הלאומי פאלאנגה והמחנה הלאומי הרדיקלי ABC התנגדו לכיבוש פולין הגרמני ושתי התנועות הוחלפו במהירות על ידי קונפדראקיה נארודו, חלק ממדינת המחתרת הפולנית שכללה גם את מרבית חברי הימין הרדיקלי שלפני המלחמה.
השפעת הקומוניסטים דחתה בסופו של דבר בין התהפכות צבאית (בעיקר, כישלון מרד ורשה) והעוינות הגוברת של ממשלת ברית המועצות. ברית המועצות הקימה ממשלה אלטרנטיבית בשנת 1944 (הוועד הפולני לשחרור לאומי, Polski Komitet Wyzwolenia Narodowego) והבטיחה שהיא תהווה את הבסיס לממשלה בפולין שלאחר המלחמה.
במהלך ההשתלטות הקומוניסטית על פולין בתום המלחמה הועמדו לדין רבים מחברי מדינת המחתרת הפולנית באשמת בגידה וחלקם נפטרו בשבי. מוסדות המפתח של מדינת המחתרת התפרקו בעצמם במחצית הראשונה של 1945, לאחר שננטשו על ידי בעלות הברית המערביות, ולא מצאו אפשרות לנהל משא ומתן עם הסובייטים, וביקשו להימנע ממלחמת אזרחים.
בסופו של דבר מאות אלפי אנשים היו מעורבים ישירות בסוכנויות שונות של מדינת המחתרת (ההערכות לחברות בארמייה קראובה בלבד ניתנות לעיתים קרובות לכחצי מיליון איש), והם נתמכו בשקט על ידי מיליוני אזרחים פולנים. הרציונל מאחורי הקמת הרשות האזרחית הסודית התבסס על כך שהכיבוש הגרמני והסובייטי של פולין היה בלתי חוקי. מכאן שכל המוסדות שנוצרו על ידי המעצמות הכובשות נחשבו כבלתי חוקיים, ומוסדות מחתרת פולניים מקבילים הוקמו בהתאם לחוק הפולני. היקף מדינת המחתרת נעזר גם שלא במתכוון בפעולות הכובשים, שניסיונותיהם להשמיד את המדינה, האומה ותרבותה הפולנית, כולל הכי חשוב מדיניות רצח עם אשר פגעה באזרחים פולנים, הובילו לתמיכה עממית רחבת היקף בתנועת ההתנגדות הפולנית והתפתחותה.
מחוז פרשינג (נבדה)

מחוז פֵּרְשִׁינְג הוא מחוז במדינת נבדה בארצות הברית. על פי מפקד האוכלוסין של שנת 2000 במחוז 6,693 תושבים. בירת המחוז היא העיר לבלוק.
היסטוריה

בתחילה מחוז פרשינג היה חלק ממחוז האמבולדט. בשנת 1919 לאחר ששריפה כילתה את בית המשפט המחוזי בעיר וינמוקה, סירבו האנשים מלבלוק ודרומה להשתתף בבניית בית משפט חדש ודרשו יצירת מחוז חדש בדרום.
דרישתם נענתה והוכרז על מחוז חדש על שם גנרל ג'ון פרשינג מפקד הכוחות האמריקאים במלחמת העולם הראשונה. פרשינג הוא המחוז האחרון שנוצר במדינת נבדה.
גאוגרפיה

על פי לשכת מרשם האוכלוסין של ארצות הברית שטח המחוז עומד על 15,715 קמ"ר, מתוכם 80 קמ"ר מים (0.51%).
דמוגרפיה

על פי מפקד התושבים של שנת 2000 במחוז 6,693 תושבים, 1,962 משקי בית ו-1,383 משפחות. צפיפות האוכלוסין היא 0.43 נפשות לקמ"ר. במחוז 2,389 יחידות דיור.
מדד חומרה

מדד חוּמרה הוא אחד המדדים המשמשים בתחום ניתוח סיכונים. ניתן לבטא את מדד החומרה של פעילות (מטלה) כיחס (בין 0 ל-1), לרוב מבוטא באחוזים. במהלך (למשל מונטה קרלו) סימולציה משימה יכולה להצטרף או לצאת מהנתיב הקריטי בכל איטרציה נתונה. מדד החומרה מבטא את התדירות שבה משימה מסוימת הייתה בנתיב הקריטי במהלך הניתוח. משימות עם אינדקס ביקורתיות גבוה נוטות יותר לגרום לעיכוב בפרויקט מכיוון שהן נוטות יותר להיות בנתיב הקריטי. אם משימה לא קיימת עבור כמה איטרציות (למשל היא הסתברותית) אז היא מסומנת כלא קריטית. לדוגמה, משימה שהייתה קיימת במשך 50% מהאיטרציות והייתה קריטית ב-50% מהזמן שהיא קיימת תהיה בעלת מדד חומרה של 25%.
יתרונות

מדד החומרה מאפשר לזהות משימות שעלולות לגרום לעיכובים בפרויקט. על ידי ניטור משימות עם מדד חומרה גבוה, סביר להניח שפרויקט יאחר פחות. אם למשימה יש מדד חומרה של 100% זה אומר שבמהלך הניתוח, לא משנה איך השתנו משכי המשימה, הנתיב הקריטי תמיד כלל את המשימה. סביר להניח שהמשימה תהיה מפתח בהשלמת הפרויקט בזמן. לעומת זאת, משימות עם מדד קריטיות נמוך או אפס נוטות הרבה פחות לגרום לעיכוב בתאריך סיום הפרויקט.
מגבלות עם מדד ביקורתיות

רק בגלל שמשימה נמצאת בנתיב הקריטי כל הזמן, לא תמיד אומר שהמשימה תהיה משמעותית לתאריך סיום הפרויקט. לדוגמה, משימה שאורכה רק יום אחד לא סביר שתשפיע על סיום הפרויקט, אבל עדיין יכול להיות לה מדד קריטיות של 100%. כדי להימנע מבעיה זו יש למדוד גם את המתאם בין משך המשימה ומשך הפרויקט. ניתן להשתמש במתאם הדירוג של ספירמן או במתאם פירסון כדי למדוד את המתאם.
הערות שוליים

↑  Virine L, Trumper M (2013). ProjectThink. Gower. ISBN 978-1409454984.
↑  Virine L, Trumper M (2017). Project Risk Analysis Made Ridiculously Simple. World Scientific Publishing. ISBN 978-9814759373.
מדד הראש

גולגולת אנושית בתוך מכשיר מדידה. צילום משנת 1902
מפת מדדי הראש של אירופה
מדד הראש (או אינדקס צפאלי, באנגלית: cephalic index) הוא היחס בין רוחבו המרבי של הראש לבין אורכו המרבי. לעיתים מוכפל הייחס ב-100 לשם נוחות.
המרכיבים הנמדדים לצורך חישוב מדד הראש הם הרוחב המרבי של העצמות המקיפות את הראש, מעל לעצמות הרקה (מאחורי עצם הלחי), והאורך המרבי בין הנקודה הבולטת ביותר בעצם המצח (בין הגבות) ובין הנקודה הבולטת ביותר בחלקו האחורי של הראש.
המדד הוגדר בידי הפרופסור לאנטומיה השוודי אנדרס רציוס (Anders Retzius) במחצית הראשונה של המאה ה-19 ונעשה בו שימוש באנתרופולוגיה פיזית לסיווג שרידים אנושיים שנתגלו באירופה. אמינותו ותועלתו של המדד עורערו בעקבות מחקריו של פרנץ בועז בסוף המאה ה-19 וראשית המאה ה-20 והיחס המתואר במדד נחשב לתוצאה של השפעות סביבתיות. בשנת 2002 טען צמד חוקרים אשר בחן מחדש את מקורותיו של בועז באמצעות טכניקות סטטיסטיות כי צורת הראש נקבעת באופן יחסי במידה רבה הודות לתורשה.
כיום לא נעשה עוד שימוש במדד הראש לבוגרים, אלא לשם תיאור הופעה חיצונית של יחידים. בנוסף, לא נמצא קשר בין המדד לבין התנהגות. מאידך, עדיין נעשה שימוש במדד זה להערכת גילם של עוברים לצרכים משפטיים או למעקב הריון, תחום בו הבדלים בצורות גולגולת שונות בין אוכלוסיות שונות עדיין נחקר.
לפי הערכים של מדד הראש מוגדרות הקטגוריות הבאות:
"דוליכוצפאליים" (dolichocephalic), או "מאורכי ראש": ערך קטן מ-75% בקרב נשים ומ־65% בקרב גברים.
"מזוצפאליים" (mesocephalic), "מזוקרניאלים" (mesocranial), או "ראשים בינוניים": הערך בתחום שבין 75% - 80% בקרב נשים ובין 65% - 75% בקרב גברים.
"ברכיצפאליים" (brachycephalic), "ברכיקרניאלים" (brachycranial), או "קצרי ראש": הערך גדול מ-80% בקרב נשים ומ־75% בקרב גברים.
ראו גם

גולגולת
פרנולוגיה
הערות שוליים

↑  Corey S. Sparks and Richard L. Jantz, "A reassessment of human cranial plasticity: Boas revisited", PNAS, November 12, 2002, vol. 99, no. 23; Ralph L. Holloway, "Head to head with Boas: Did he err on the plasticity of head form?", PNAS, November 12, 2002, vol. 99, no. 23
מיכאי גרינברג

| --- | --- |
אין תמונה חופשית
 לידה:  29 באפריל 1976 (בן 48)
 הדרגה הגבוהה ביותר:  אמן בינלאומי מ-1999
 מד כושר מרבי:  2523 (מאי 2002)
 מד כושר נוכחי:  2397 (פברואר 2019)
 מדינה:  רומניה
 
מיכאי גרינברג (ברומנית: Mihai Grünberg; נולד ב-29 באפריל 1976) הוא שחמטאי יהודי-רומני, אלוף רומניה בשחמט לשנת 2003 ואמן בינלאומי.
קורות חיים

גרינברג נולד למשפחה של שחמטאים אביו, סרג'יו גרינברג, נשיא מועדון השחמט AEM – Luxten Timisoara, היה גם הוא אלוף רומניה בשחמט בעברו, אחיו הצעיר אמן שחמט של פיד"ה וגם האם, אמיליה גרינברג Emilia, שחמטאית.
גרינברג, בוגר הפקולטה לכלכלה, מתפרנס ממשחק השחמט - הן מהפרסים הכספיים הניתנים בטורנירים בינלאומיים והן מתשלומים עבור משחקיו במועדונים. הוא שיחק שחמט בטורנירים ברחבי אירופה וגם בישראל ובמצרים.
ב-2005 מיכאי גרינברג היה אחד משלושת נציגי יהדות רומניה, לצד גלוריה סוצ'יו Gloria
Suciu וראנקו סוחנק Ranko Szuhanek, במכביה שנערכה בישראל.
נכון לפברואר 2019, מדורג במקום ה-34 ברומניה לפי מד כושר.
מוג'י

| --- | --- |

 לידה:  29 בינואר 1954 (בן 70) פורט אנטוניו, ג'מייקה
 מדינה:  ג'מייקה
 מקצוע:  גורו מורה רוחני
 השקפה דתית:  הינדואיזם 
 mooji.org
 
מוג'י (אנגלית: Mooji; נולד: אנטוני פול מו-יאנג אנגלית: Anthony Paul Moo-Young ב-29 בינואר 1954) הוא מורה רוחני שנולד בג'מייקה. מו-יאנג הוא חניכו של פאפאג'י, חסיד תורת ה"אדוויטה"(אנ') והמאסטר ראמנה מהארשי. מוג'י משתף בתשאול עצמי ומכוון את תלמידיו לעבר העצמי האי-דואלי על ידי השאלה "למי עולות המחשבות האלה?"
ביוגרפיה

מו-יאנג נולד וגדל בפורט אנטוניו בג'מייקה. ב-1954, בגיל שש-עשרה הוא היגר לאנגליה לאחר מות אביו. הוא עבר לגור עם אמו שחיה בלונדון מאז היותו תינוק. הוא למד באופן עצמאי אמנות תוך שימוש במגוון צורות כגון זכוכית צבועה, קרמיקה, ופיסול. לתקופה, הוא לימד אמנות במכללה בבריקסטון.
בנובמבר 1993, הוא פגש את פאפאג'י בלאקנאו, הודו ושם, כך נאמר, הוא יכל לראות את המקור הקיים תמידית של האמת והקיום. בתחילת דרכו כמורה רוחני, תלמידיו העניקו לו את השם מוג'י ( mooji) בשנים מאוחרות יותר, מוג'י אירח מפגשי "סטסנג" ( שיחות אמת) ברחבי העולם ומזמין  להתבונות ולחקירה עצמית (self inquiry) באשר למקור. אחת השאלות המהותיות אותה הוא מציע לחסידיו להביא לחקירה והתבוננות מעמיקים היא: "מי אני". כמו פאפאג'י, הדרכותיו של מוג'י הן פשוטות, נגישות מלוות בהומור ושפע של אהבה. הוא מעודד את חסידיו לשמור על שקט ועל ענווה ולהימנע מהשפעות התודעה באמצעות דבקות בעצמי שהוא העד לתופעת הקיום, ולכן קודם לכל דבר, כולל מחשבות וכל אשר ניתן לתפיסה באמצעות חמשת החושים. זה מתרחש כאשר העמדתינו היא עמדה של צפייה בלתי מעורבת ובלתי מזדהה. מוג'י מעודד לחקור ולהתבונן בשאלה: "מי או מה הוא זה שמתבונן על כול המתרחש אך שום התרחשות או תופעה אינה משפיעה עליו?"  מוג'י מכוון אל האמת באופן ישיר חד וברור  ובכך מאפשר לכול אדם להגיע להכרת עצמיותו ולהשתחררות מסבל. רבים מחסידיו משתתפים בריטריטים שמתקיימים לאורך השנה במקומות שונים בעולם וכן צופים ב"סטסנג" (שיחות אמת) שלו באמצעות YouTube.וב on line  בזמן ריטריטים
עד 2011, חי מוג'י בבריקסטון בלונדון. כיום הוא חי במונטה סהג'ה (monte sahaja)בחבל אלנטחו בדרום מערב פורטוגל.
אחיו, פיטר מו-יאנג, הוא שחקן פינג-פונג בינלאומי מג'מייקה. אחותו, שרי גרוס, נורתה בטעות על ידי שוטרים ב-1985, מה שהצית את מהומות בריקסטון.
ספרים

The Mala of God. Mooji Media Publications. ISBN 978-1-908408-21-1.
White Fire: Spiritual insights and teachings of advaita zen master Mooji. Mooji Media Publications. ISBN 978-1-908408-19-8. (ISBN 978-1-908408-19-8)
Before I Am: The Direct Recognition of Truth – Dialogues with Mooji. Mooji Media; 2nd edition. ISBN 978-1-908408-13-6. (ISBN 1908408138)
Writing on Water: Spontaneous Utterances Insights and Drawings. Mooji Media. ISBN 978-1-908408-00-6. (ISBN 978-1-908408-00-6)
Breath of the Absolute – Dialogues with Mooji. ISBN 978-81-88479-61-0.
ראו גם

ראמנה מהארשי
פאפאג'י
הערות שוליים

1 2 3  Mooji - the guru from Jamaica, BBC, 14 בפברואר 2008, אוחזר 29 באפריל 2016
1 2 3  ביוגרפיה
↑  Tony Moo Young Paintings + Jamie Reid – Leaving The 20th Century, Brixton 50. ארכיון האמנות של בריקסטון 1983-1986.
↑  Mooji. 'Before I Am'. Interview by Iain McNay. In, Conversations on non-duality. Twenty-six awakenings. Edited by Eleonora Gilbert. Cherry Red Books, 2011.
↑  Gethin, W. (2011)The Buddha from Brixton. Kindred Spirit ראיון.
↑  Monte Sahaja - Mooji in Portugal
| --- | --- |
בקרת זהויות :  NLI: 987007445982205171  BNE: XX4867817  BnF: cb166297089 (data)  GND: 1022555057  ISNI: 0000 0000 7811 8587  LCCN: n2010212477  NKC: jx20130725004  NTA: 383665108  VIAF: 120476666   WorldCat (עם VIAF): 120476666
מייקל דאן

| --- | --- |

 לידה:  20 באוקטובר 1934 שאטק, ארצות הברית 
 פטירה:  30 באוגוסט 1973 (בגיל 38) לונדון, הממלכה המאוחדת 
 מקום קבורה:  פלורידה 
 שם לידה:  Gary Neil Miller 
 מדינה:  ארצות הברית 
 מקום לימודים:  אוניברסיטת מישיגן  אוניברסיטת מיאמי  תיכון רדפורד 
 פרופיל ב-IMDb
 
מייקל דאן, 1966
מייקל דאן (באנגלית: Michael Dunn;‏ 20 באוקטובר 1934 – 30 באוגוסט 1973) היה שחקן קולנוע וזמר אמריקאי. דאן היה מועמד פרס אוסקר לשחקן המשנה הטוב ביותר לשנת 1965 על הופעתו בסרט "ספינת השוטים".
דאן נולד עם הפרעת הגדילה שגרמה לו לגמדות.
ביוגרפיה

דאן נולד בשם גרי ניל מילר בעיירה שאטק שבאוקלהומה וגדל בעיר דברון שבמישיגן, היה בנם היחיד של ג'וול לפרד מילר. נולד עם הפרעת הגדילה SED שגרמה לו לגמדות מגיל קטן.
כדי להבדיל את עצמו משחקן אחר בשם גרי מילר, שינה את שם הבמה שלו למייקל דאן, "דאן" על שמה של סבתו. למד באוניברסיטת מישיגן אך לאחר פציעה שעבר ברגלו נאלץ לעזוב. לאחר מכן התקבל ל"אוניברסיטת מיאמי", שם שימש כעורך המגזין הראשי.
התפרסם בפעם הראשונה בשנת 1965 בדרמת המלחמה הרומנטית של סטנלי קריימר "ספינת השוטים", בתפקיד הגמד קארל גלוקן, עליו היה דאן מועמד לפרס אוסקר לשחקן המשנה הטוב ביותר.
התפרסם במהלך הקריירה שלו בסדרה "פרוע על המערב" בתפקיד הנבל ד"ר מיגוליטו לובלס, בסרטו החמישי של פרנסיס פורד קופולה "אתה ילד גדול עכשיו", בדרמת הפשע "מאדיגן" ובמותחן "לא כך מתייחסים לגברת".
ב-1964 הועמד דאן לפרס טוני על תפקידו במחזה "הבלדה על הקפה העצוב".
חיים אישיים

דאן היה נשוי לרקדנית ג'וי טלבוט במשך מספר שנים עד שהתגרש, לזוג לא נולדו ילדים. דאן שסבל מעקמת קשה מת בשנתו בגיל 38 לאחר סיבוכים שהתגלו בליבו במהלך צילומים שערך באנגליה.
מושב (מטוס נוסעים)

מושבים במטוס בואינג 737–800 של חברת דלתא איירליינס
מושב במטוס נוסעים הוא רהיט המספק מקום ישיבה המיועד לכל אחד מהנוסעים במטוס נוסעים למשך הטיסה. לרוב מסודרים מושבים אלה בשורות לאורך גוף המטוס.
מאפיינים והסדרי נוחות

בעבר מטוסי הנוסעים היו מצוידים בכורסאות שעמדו על רצפת המטוס. אבל כיוון שרהיטים שאינם מקובעים מהווים סכנה בטיחותית, בימינו מקובעים הכיסאות לרצפה. לעיתים חברות התעופה מעוניינות לשמור על גמישות במיקום הכיסאות ולכן הם מהודקים למסילות לאורך גוף המטוס וניתנים להזזה. במחלקת תיירים מסודרים המושבים בצפיפות רבה יותר מאשר במחלקת עסקים או במחלקה ראשונה. אחד ממאפייניו של מטוס נוסעים הוא מספר המושבים שבו.
הכיסאות מצוידים בחגורות בטיחות. מעל כל מושב מקובע שלט "הדקו את חגורות הבטיחות" והוא מואר כאשר הנוסעים נדרשים להישאר חגורים במהלך ההסעה, בהמראה ובנחיתה וכן בעת זרימה טורבולנטית.
מעל למושבים במחלקת התיירים, לאורך גוף המטוס מצויים תאי האחסון. בהיכנסם למטוס מתבקשים הנוסעים להניח את תיקיהם בתאי האחסון או על הרצפה, מתחת למושב שלפניהם.
מושבי המטוסים מצוידים לעיתים באביזרי נוחות כלשהם. במחלקת תיירים קיימת אפשרות להטיית גב המושב אחורה. במחלקות יקרות יותר ניתן להטות את המושב עד למיטה שמאפשרת שינה נוחה. כמו כן עומד לרשות הנוסע מגש נפתח וכיס לניירת. במחלקת תיירים הם קבועים בגב המושב שלפנים. בעת המראה ונחיתה מונחים הנוסעים והנוסעות ליישר את גב המושב ולקפל את המגש.
בדרך כלל בטיסות ארוכות כל מושב מצויד גם בכרית לתמיכה בגב ובשמיכה.
לעיתים קיימים אביזרי נוחות נוספים כגון חיבורי חשמל ו-USB. בטיסות למרחקים ארוכים קבועה בגב הכיסא שמלפנים מערכת בידור.
מאפיינים והסדרי נוחות > כיסא מעבר

כיסא מעבר וקשירה בכיסא מעבר: שתי רצועות צולבות על הגוף ורצועה סביב לירכיים.
כיסא מעבר (aisle chair) הוא כיסא המיועד להעלות למטוס אנשים עם מגבלות תנועה, הנעזרים בכיסא גלגלים.
שלא כמו ברכבת, באוטובוס וברוב כלי התחבורה הציבורית, המעברים בין שורות הכיסאות במטוסי הנוסעים צרים מכדי לאפשר כניסה של כיסא גלגלים. חברות התעופה מעסיקות צוותים מיוחדים שתפקידם להעלות אל המטוס אנשים הרתוקים לכיסאות גלגלים.
כאשר ישנה בטיסה נוסעת הנעזרת בכיסא גלגלים הטיסה מצוידת בכיסא מעבר. כאשר הנוסעת צריכה לגשת לבית השימוש עליה לפנות לדיילים ולבקשם להביא אליה את כיסא המעבר ולעזור לה לגשת לשירותים. לאחר מכן על הדייל להחזירה באמצעות כיסא המעבר למקום הישיבה שלה.
מערך ההושבה

במטוסים צרי-גוף יש מעבר יחיד בין שורות הכיסאות. במטוסים רחבי גוף יש שלושה טורי מושבים וביניהם שני מעברים. לרוב פונים כל המושבים במחלקת התיירים קדימה, לכיוון הטיסה. לעיתים ניתן למצוא באתרי החברות את מפת מערך ההושבה של מטוסיהן. באתר של חברת SeatGuru ניתן למצוא מפות של מערכי הושבה וכן ביקורת על איכות המושבים.
מידות ונוחות המושב במטוס הנוסעים

נוחות המושב נמדדת בעיקר לפי מרחק ורוחב.
המרחק נמדד מנקודה בכיסא לאותה נקודה בכיסא הבא. מרחק זה צומצם מסוף שנות ה-80 של המאה ה-20 ועד מחצית העשור השני של המאה ה-21 בממוצע בין 5 ל-9 ס"מ במחלקת תיירים. אף כי רוחב המותניים של רוב אוכלוסיית העולם נמצא במגמת עלייה, רוחב המושבים צומצם במהלך אותה תקופה בממוצע בכ-5 ס"מ.
הערות שוליים

↑  Think airline seats have gotten smaller? They have
| תעופה אזרחית  • תעופה • תעופה צבאית |
| --- | --- | --- |
| ארגוניםבין-לאומיים | הארגון הבין-לאומי לתעופה אזרחית • יאט"א |  לוח טיסות יוצאות מטוסי KLM |
| נמל תעופה | טרמינל • עלייה למטוס • שער עלייה למטוס • גשר עלייה למטוס • מדרגות ניידות • טרקלין נייד • קרוסלת מטען • הנחיית כלי טיס על הקרקע • שירותי קרקע למטוס נוסעים • מִנחת |  לוח טיסות יוצאות מטוסי KLM |
| חברת תעופה | חברת דגל • חברה לטיסות חסך • חברה לטיסות שכר • מועדון הנוסע המתמיד • בסיס פעולה מרכזי • רשימת חברות תעופה |  לוח טיסות יוצאות מטוסי KLM |
| ברית חברותתעופה | סטאר אלייאנס • Oneworld • סקייטים • התאחדות חברות התעופה הערביות • קבוצת TUI • ונילה אליינס • LATAM |  לוח טיסות יוצאות מטוסי KLM |
| כרטוס | כרטיס טיסה • כרטיס טיסה אלקטרוני • בידוק ביטחוני • כרטיס עלייה למטוס • עמדה אחודה לבידוק עצמי • כרטיס מסביב לעולם • רישום לטיסה • מחלקת טיסה • שותפות קוד • היטל דלק |  לוח טיסות יוצאות מטוסי KLM |
| מטוס נוסעים | עלייה למטוס • הסעה • צוות אוויר • טייס • טייס אוטומטי • מהנדס טיסה • דייל אוויר • ארוחת טיסה • קופסה שחורה • בידור בטיסה • מושב מטוס • בטיחות בטיסה • רשימת מטוסי נוסעים |  לוח טיסות יוצאות מטוסי KLM |
| בקרה | פיקוח טיסה • אזור בקרה מרחבית • מרחב פיקוח תעופתי • נתיב אווירי • מגדל פיקוח |  לוח טיסות יוצאות מטוסי KLM |
| כללי | תעופה כללית • הסכם שמיים פתוחים |  לוח טיסות יוצאות מטוסי KLM |
מושב במחלקת תיירים של מטוס בואינג 700–737
מיישר זרם

מיישר זרם הוא מעגל חשמלי או רכיב אלקטרוני שתפקידו להפוך זרם חילופין לזרם ישר.
הייצור, ההפצה והצריכה של אנרגיה חשמלית מתבצע בזרם חילופין ואילו רוב הרכיבים האלקטרונים האקטיביים כמו טרנזיסטורים או מעגלים משולבים במכשירים שונים פועלים בזרם ישר. כאשר ישנה מערכת חשמלית או מכשיר חשמלי הניזון מזרם ישר, ממירים לזרם ישר את זרם החילופין שמתקבל מרשת החשמל באמצעות מיישר הזרם. רכיבים מיישרי זרם הם חלק חשוב בספקי כוח ומטעני הסוללות של רוב המכשירים האלקטרוניים.
מיישרי זרם משתתפים גם בהמרה של רמת DC מסוימת לרמת DC אחרת. אחת השיטות לבצע המרת DC/DC היא על ידי המרה ל-AC, שינוי עוצמה באמצעות שנאי, והמרה חזרה ל-DC באמצעות המיישר.
שימוש נוסף הוא לפענוח של שיטות אפנון שונות במקלטי רדיו.
ישנן טכנולוגיות רבות למימוש מיישרי זרם, ביניהן אלקטרומכניקה, אלקטרוכימיה ואלקטרוניקה.
סוגי מיישרים אלקטרוניים

דיודה
גשר דיודות
מיישר חצי גל
מיישר גל מלא
ראו גם

מהפך - ממיר מ-DC ל-AC
ממירי זרם ישר ממותגים - מעגל הממיר מקור של זרם ישר מרמת מתח אחת לאחרת
מייקל גרים

מייקל ג'ררד גרים (באנגלית: Michael Gerard Grimm;‏ נולד ב-7 בפברואר 1970) הוא פוליטיקאי אמריקאי, חבר המפלגה הרפובליקנית וחבר בית הנבחרים של ארצות הברית לשעבר בשנים 2011–2015. קודם לבחירתו היה סוכן של ה-FBI, איש עסקים וחייל מארינס שלחם במלחמת המפרץ.
ביוגרפיה

מייקל גרים נולד בברוקלין בשנת 1970 וגדל בקווינס. בשנת 1989 התגייס למארינס. שנה לאחר מכן נשלח לעיראק ולחם במלחמת המפרץ. הוא הועלה לדרגת קורפורל. בשנת 1997 קיבל פטור משירות מילואים במארינס.
בשנת 1994 קיבל תואר ראשון בחשבונאות מברוך קולג'. בשנת 2002 קיבל תואר במשפטים מבית הספר למשפטים של ניו יורק.
בשנת 1991 הצטרף ל-FBI. בשנת 1995 החל ללמוד באקדמיית ה-FBI בווירג'יניה. בסיום לימודיו הוסמך להיות סוכן סמוי. שירת ב-FBI עד שנת 2006, ועסק, בין השאר, במעקב אחר איש הפשע המאורגן פיטר גוטי ובחשיפת עברייני צווארון לבן בוול סטריט.
לפני הצטרפותו ל-FBI עבד במשך כשנה בחברת ההשקעות Whale Securities. לקראת סיום שירותו ב-FBI לווה מיליון דולר, שאותם השקיע בחברת נדל"ן בטקסס. בשנת 2006 פתח במנהטן מסעדת מזון בריאות קטנה. מאז 2008 היה שותף ומנכ"ל בחברת דלק ביולוגי שבסיסה באוסטין, טקסס. גרים מחזיק עדיין ב-28% מהבעלות על החברה.
בתחילת 2010 החל את מסע הבחירות שלו לבית הנבחרים של ארצות הברית, במחוז בחירה הכולל את סטטן איילנד וחלק מברוקלין, וזכה לתמיכתו של ראש עיריית ניו יורק לשעבר, רודי ג'וליאני. ב-14 בספטמבר 2010 זכה במועמדות מטעם המפלגה הרפובליקנית. במסע הבחירות זכה לתמיכתם של רפובליקנים בולטים, ובהם, בנוסף לג'וליאני, גם ג'ון מקיין, שרה פיילין והנשיא לשעבר ג'ורג' הרברט ווקר בוש. ב-2 בנובמבר 2010 נבחר גרים לחבר בית הנבחרים. בשנת 2012 נבחר פעם נוספת לכהונה זו. בינואר 2012 פרסם העיתון הניו יורק טיימס תחקיר שבו טען שגרים קיבל תרומות לא חוקיות מחסידיו של הרב יאשיהו פינטו, למימון מסע הבחירות שלו ב-2010. מאוחר יותר נטען שגרים נחשד במעורבות בסחיטה של הרב פינטו. ביולי 2015 נידון גרים ל-8 חודשי מאסר בגין התחמקות מתשלום מס. במאי 2016 שוחרר מכלאו לאחר ריצוי שבעה חודשי מאסר.
ב-2018 התמודד שוב בבחירות המקדימות של המפלגה הרפובליקנית למושב בקונגרס, אך הפסיד ליריבו.
גרים נחשב לאוהד ישראל. בתחילת 2011 ביקר אצל יונתן פולארד בכלאו. בהמשך אותה שנה ביקר בישראל כאורח הכנסת ונפגש עם ראש הממשלה בנימין נתניהו וראש עיריית ירושלים ניר ברקת.
הערות שוליים

↑  Congressman Michael Grimm, Combat Veterans For Congress
↑  David Saltonstall, Ex-undercover Mafia buster, Michael 'Mikey Suits' Grimm, seeks Staten Island congressional seat, New York Daily News, November 14, 2009
↑  Congressman’s Business Ties Are at Odds With Upright Image, NY Times, February 15, 2012
↑  Alison Leigh Cowan, William K. Rashbaum, Rabbi's Followers Cast Doubt on Congressman's Fundraising, NY Times, Jan 27, 2012
↑  יניב קובוביץ, מח"ש חוקרת מידע לפיו מפקד להבקיבל טובות הנאה מאנשי הרב פינטו, באתר הארץ, 16 בינואר 2014
↑  "Ex-Rep. Grimm sentenced to 8 months in prison in tax evasion case". Fox News. נבדק ב-17 ביולי 2015. {{cite web}}:  (עזרה)
↑  חבר הקונגרס מייקל גרים מדבר על פגישתו עם פולארד, בערוץ "Free Pollard Now" שבאתר YouTube
| --- | --- |
בקרת זהויות :  US Congress: G000569
מיישגולה

| --- | --- |
סמל מיישגולהסמל מיישגולה
כנסייה במיישגולה
כנסייה במיישגולה
 מדינה:  ליטא ליטא
 מחוז:  מחוז וילנה מחוז וילנה
 מחוז משנה:  וילנה
 אוכלוסייה:  ‏
  ‑ בעיירה:  1,562 (2021)
 קואורדינטות:  54°52′N 25°4′E﻿ / ﻿54.867°N 25.067°E﻿ / 54.867; 25.067
 אזור זמן:  UTC+2
  מפת מיקום  מפה מפורטת   (למפת ליטא מוגדלת) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד מיישגולה(למפת ליטא רגילה) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד מיישגולה  he tabBackground:;tabBorder:#aaa;defaultTab:0;
מיישגולה (בליטאית: Maišiagala; בפולנית: Mejszagoła) היא עיירה במחוז וילנה שבליטא, בה התקיימה עד השואה קהילה יהודית גדולה.
תולדות היישוב

מיישגולה נזכרת לראשונה בשנת 1254 כיישוב מבוצר שהגן על וילנה מפני פלישת המסדר הטבטוני, ובמאה ה-16 הוענקו לה זכויות עיר.
במהלך המלחמה הפולנית-סובייטית, בשנת 1920, התנהלו סביב העיירה מספר עימותים צבאיים, ובשנת 1922 נכללה בתחום הרפובליקה הפולנית השנייה.
יהודי מיישגולה

בין מלחמות העולם נמנו בעיירה כ-700 יהודים, כשליש מתושביה. עם העברת מחוז וילנה לשלטון ליטאי עצמאי בסוף 1939, ערכו הליטאים המקומיים פוגרום ביהודי היישוב. עם נסיגת הסובייטים מהאזור בפרוץ מבצע ברברוסה, נערך ביהודי העיירה פוגרום נוסף.
עם כיבוש העיירה בידי הגרמנים, גויסו יהודיה לעבודות כפייה, ובסוף יולי 1941 רוכזו כולם בגטו באזור עני ביישוב, וחויבו בתשלומי כופר לשלטונות.
בסוף ספטמבר 1941 רצחו שוטרים גרמנים וליטאים את כל יושבי הגטו שבעיירה בסמוך לכפר וילנובה הסמוך.
מייקל שייבון

| --- | --- |

שייבון בכנס קומיק-קון, סן דייגו 2019
 לידה:  24 במאי 1963 (בן 61) וושינגטון די. סי., ארצות הברית 
 מדינה:  ארצות הברית 
 מקום לימודים:  אוניברסיטת פיטסבורג, אוניברסיטת קליפורניה, אוניברסיטת קליפורניה באירוויין, אוניברסיטת קרנגי מלון, תיכון האוורד 
 שפות היצירה:  אנגלית 
 יצירות בולטות:  ההרפתקאות המדהימות של קוואליר וקליי, איגוד השוטרים היידים 
 תקופת הפעילות:  מ-1987 
 הושפע מ:  ג'יימס גראהם באלארד, דונלד ברתלמי, ארתור קונאן דויל, ולדימיר נבוקוב, תומאס פינצ'ון, ג'ון צ'יבר, גבריאל גארסיה מארקס, ריצ'רד ייטס, מרסל פרוסט, גוסטב פלובר, ג'ון קיטס, חורחה לואיס בורחס, פרנק אוהרה, ג'ק ואנס, מייקל מורקוק, ריימונד צ'נדלר, הנרי ג'יימס, רוברט סטון, Roger Angell, אדית וורטון, אורסולה לה גווין, רוברט גרייבס, פול אוסטר, פיליפ רות, ג'ורג' ר. ר. מרטין, פרנסיס סקוט פיצג'רלד 
 בן או בת זוג:  איילת ולדמן (1993–?) 
 פרסים והוקרה:  פרס פוליצר לסיפורת (2001)  פרס איגנוטוס לרומן הזר הטוב ביותר (2009)  פרס סיידווייז להיסטוריה חלופית (2007)  פרס סופי ברודי (2017)  פרס לוקוס לרומן מדע בדיוני (2008)  פרס הלמרייך (2008)  פרס הוגו לרומן הטוב ביותר (2008)  פרס נבולה לרומן הטוב ביותר (2007)  פרס פרננדה פיבאנו לספרות אמריקאית (2013) 
 www.michaelchabon.com
 
מייקל שייבון (באנגלית: Michael Chabon, נולד ב-24 במאי 1963) הוא סופר יהודי-אמריקאי זוכה פרס פוליצר, שכתב ספרי מתח וכן רומנים דיסטופיים ורומנים היסטוריים.
קורות חיים

שייבון נולד בוושינגטון הבירה אך גדל במדינות פנסילבניה ומרילנד במקביל, עקב גירושי הוריו.
בשנים 1987–1991 היה נשוי למשוררת לולי גרות (Groth). מאז 1993 נשוי לסופרת איילת ולדמן ולהם ארבעה ילדים. מתגורר בברקלי, קליפורניה.